הומל (מחוז)

מחוז הומל, בהיגוי רוסי: גומל (בבלארוסית: Гомельская вобласць, ברוסית: Гомельская область) הוא אחד מששת מחוזות בלארוס, שוכן בדרום-מזרח המדינה ובירתו העיר הומל. המחוז משתרע על פני שטח של 40,361 קמ"ר, שהם 19.5% משטח בלארוס. בשנת 2015 התגוררו במחוז 1,423,972 תושבים, שהם 16.4% מאוכלוסיית המדינה.

המחוז גובל בצפונו במחוז מוהילב, במזרחו ברוסיה, בדרומו באוקראינה ובמערבו במחוזות ברסט ומחוז מינסק.

תחנת הכוח הגרעינית צ'רנוביל שכנה כ-16 ק"מ דרומית לגבול, ושטחים נרחבים במחוז נפגעו קשות באסון צ'רנוביל שהתרחש ב-1986. לאחר האסון, פונו התושבים שהתגוררו במרחק של 30 קילומטרים מהכור, מהם רבים במחוז הומל.

הפארק הלאומי פריפיאצקי (Прыпяцкі) שוכן במערב המחוז, ומכסה כ-2% משטחו. אגם צ'ירבונאיה (Чырвонае возера) השוכן בצפון-מערב המחוז, הוא האגם השלישי בגודלו בבלארוס.

 ערים ועיירות במחוז 
המחוז מחולק ל-21 ראיונים, 278 מועצות כפריות (סלסובייט), 2 רשויות מקומיות ו-17 ערים ועיירות.
 סמל  שם  בבלארוסית  אוכלוסייה 30px  הומל  Гомель  527,691 30px  מאזיר  Мазы́р  112,187 30px  ז'לובין  Жло́бін  80,200 30px  סבייטלהורסק  Светлаго́рск  68,593 30px  רצ'יטסה  Рэчыца  65,367 30px  קלינקביצ'י  Калінкавічы  39,325 30px  רהצ'וב  Рагачо́ў  34,476 30px  דוברוש  Добруш  18,700 30px  ז'יטקאביצ'י  Жыткавічы  15,900 30px  חויניקי  Хойнікі  13,320 30px  פטריקוב  Петрыкаў 10,408 30px  יילסק  Е́льск  9,725 30px  בודה-קושלבו  Буда-Кашалёва  9,016 30px  נרואוליה  Нароўля 8,110 30px  וייטקה  Ве́тка  8,100 30px  צ'צ'רסק  Чачэрск  8,060 30px  וסילייביצ'י  Васілевічы  3,923   ברהין  Брагін  3,954 30px  טוראו  Ту́раў  3,100

 קישורים חיצוניים 




*
קטגוריה:בלארוס: מחוזות